FI Euroopan unionin virallinen lehti CE 84/863

(2004/C 84 E/0955)

KIRJALLINEN KYSYMYS E-0743/04

esittäjä(t): José García-Margallo y Marfil (PPE-DE) komissiolle

(11. maaliskuuta 2004)

Aihe: Meda-ohjelma ja alueet

Valencian maakunnalla on merkittäviä taloudellisia ja sosiaalisia siteitä sitä ympäröivän Välimeren alueen valtioihin ja alueisiin.

Onko Meda-ohjelman talousarvion pian tehtävää tarkistusta valmisteltaessa otettu huomioon mahdollisuus, että aluehallitusten toteuttamia toimia voitaisiin koordinoida Välimeren alueella? Onko tällaisten alueiden välisten rakenteiden, joiden tavoitteena on taloudellisen yhteistyön ja kehitysyhteistyön parantaminen, toteuttamismahdollisuuksista Välimeren alueella tehty tutkimuksia?

Christopher Patteriin komission puolesta antama vastaus

(15. huhtikuuta 2004)

Komissio kiinnittää erityistä huomiota alue- ja paikallisviranomaisten rooliin Euro—Välimeri-kumppanuu-den yhteydessä. Kumppanuuden yhtenä tavoitteena on Euro—Välimeri-kumppanuuden tutuksi tekeminen kansalaisille ja kansalaisyhteiskunnalle. Paikallis- ja aluehallinnot ovat tärkeitä ja tarpeellisia osapuolia tässä ”lähikumppanuudessa”. Komissio panee tyytyväisenä merkille, että sekä paikallis- että alueviranomaiset ovat yhä suuremmassa määrin kiinnostuneita tekemään yhteistyötä Euro—Välimeri-kumppaneiden kanssa.

Barcelonassa 22. helmikuuta 2002 kokoontuneiden Euro—Välimeri-kumppaneiden kaupunkien kaupunginjohtajat halusivat antaa Euro—Välimeri-kumppanuudelle uutta pontta ja päättivät luoda uudet puitteet kaupunkien väliselle vuoropuhelulle, kokemusten vaihdolle ja yhteistyölle. Kaupungit ovat jo pitkään halunneet omat puitteet Euro—Välimeri-yhteistyöhön liittyvälle kanssakäymiselleen. Puitteet luotiinkin julistuksella, jota kutsutaan Euro—Välimeri-sopimukseksi (Euromed Pacte). Valencian toimintasuunnitelmassa, jonka Euro—Välimeri-alueen ulkoministerit hyväksyivät 23. huhtikuuta 2002, kumppanit ”ilmaisevat tyytyväisyytensä Barcelonaan aiemmin helmikuussa kokoontuneiden Euro—Välimeri-alueen kaupunkien edustajien antamaan julistukseen. He myös sopivat, että Eurocities-kaupunkien esittämää ehdotusta Euro—Välimeri-sopimuksesta olisi tutkittava perinpohjaisesti”.

Näiden julistusten ja poliittisten päätösten seurauksena komissio käynnisti vuonna 2003 Euro—Välimeri-alueen kaupunkien välistä yhteistyötä koskevan kokeiluohjelman (Med'Act), jossa on tarkoitus käynnistää useita uusia toimia. Tähän mennessä toteutetut toimet ovat osoittaneet, että paikallisviranomaiset voivat ja haluavat toimia aktiivisesti Euro—Välimeri-kumppanuutta koskevissa yhteistyöohjelmissa. Ohjelmakautta 2005—2006 koskevan alueohjelman puitteissa tätä toimea päätettiin tukea ja vahvistaa kaupunkien ja alue-ja paikallisviranomaisten välisellä yhteistyöohjelmalla (Med'Act), jonka tavoitteena on kehittää Euro—Väli-meri-alueen kaupunkien ja alue- ja paikallisviranomaisten välistä yhteistyötä, kokemusten vaihtoa ja vuoropuhelua. Tämän toimen toteuttamiseen on varattu viisi miljoonaa euroa.

On tärkeää tuoda esiin, että komissio aikoo vuonna 2007 ottaa käyttöön uuden naapuruuspolitiikan välineen, jonka avulla eurooppalaiset alue- ja paikallisviranomaiset voivat työskennellä yhdessä Välimeren etelänpuolisten kumppaniensa kanssa sekä rajat ylittävissä että ylikansallisissa yhteistyöohjelmissa ja -toimissa.

Komissio on vakuuttunut siitä, että näiden yhteistyövälineiden avulla eurooppalaiset alueet ja kunnat voivat osallistua entistä aktiivisemmin ja yhtenäisemmin Euro—Välimeri-kumppanuuteen.